গত দুই বছরে জাতীয় স্তরে একধরনের রাজনৈতিক স্থিতিশীলতা ছিল। এটা ছিল চাপিয়ে দেওয়া স্থিতিশীলতা। এ সময়ে রাজনৈতিক অঙ্গনকে সরকার একচ্ছত্রভাবে নিয়ন্ত্রণ করতে পেরেছে। মোটা দাগে বিরোধী দল চাপের মুখে ছিল। দুটি ধারায় এটা ঘটেছে: ১. সরকারের পক্ষ থেকে বিভিন্ন ধরনের পদক্ষেপ তথা মামলা-হামলার কারণে তারা সক্রিয় হতে পারেনি। ২. তারাও যে খুব সক্রিয় হওয়ার চেষ্টা করেছে, তা মনে হয়নি। সরকার চাপ রাখায় বরং তারা নিজেদের দুর্বলতা এই বলে ঢাকার সুযোগ পাচ্ছে যে সরকারের চাপেই তারা সুবিধা করতে পারছে না।